Eagle Eye 2:30 P.M. – บล.เออีซี
MARKET MONITOR สรุปภาพตลาดในช่วงเช้า: ดัชนี SET เช้านี้ …
16 ส.ค. 2561

MARKET MONITOR
สรุปภาพตลาดในช่วงเช้า: ดัชนี SET เช้านี้แกว่งผันผวน หลังปรับลงทำจุดต่ำสุดเช้าที่ 1,664.90 จุด ลบกว่า 11 จุด ก่อนฟื้นตัวปิดภาคเช้าที่ระดับดัชนี 1,679.48 จุด พลิกกลับมาบวก 0.19 จุด ด้วยมูลค่าซื้อขายราว 3.2 หมื่นล้านบาท หนุนด้วยแรงซื้อจากกลุ่มพาณิชย์ (COMM) และกลุ่มธนาคาร (BANK) อย่างไรก็ดีควรระมัดระวังแรงขายกดดันของกลุ่มพลังงาน (ENERG) ด้วยเช่นกัน
มุมมองตลาดช่วงบ่าย: กราฟรายวัน แม้ดัชนีจะพลิกกลับมาปิดบวกครึ่งวันเช้าได้ แต่ทางเทคนิคยังเสี่ยงต่อการปรับตัวลง เนื่องจากการที่ SET ปิดหลุดเส้นแนวโน้ม Uptrend Line และกลับมาเทรดต่ำกว่าเส้น EMA 200 วัน ทำให้น้ำหนักฝั่ง Bearish มีนัยยะเพิ่มขึ้น หนุนด้วยเครื่องมือ Modified Stochastic ที่ชี้ต่ำลงทั้ง %Kและ%D เป็นสัญญาณขาย(%K&lt;%D) ต่อเนื่อง ฉะนั้นยังให้จับตาแนวรับ 1,660 จุด หากปิดหลุดจะยิ่งเพิ่มความผันผวนต่อตลาด
กลยุทธ์ในช่วงบ่าย: นักเก็งกำไร รอยืนยันการยืนแนวรับก่อนเข้าเก็งกำไร โดยดัชนีมีแนวรับที่ 1,660 จุด เพื่อคาดหวังการรีบาวด์ช่วงสั้น 1,705 จุด(แนวต้าน Gap Down)
Point of View
ย่ำตัวเพื่อลุ้นรีบาวด์!!
กราฟรายสัปดาห์ ทางเทคนิคมอง TKS น่าสนใจ หลังแกว่งบริเวณโซนแนวรับ จากข้อมูลในอดีตมีนัยยะต่อการรีบาวด์ ประกอบกับ Fast Stochastic ทั้ง %K และ %D เริ่ม รีบาวด์จาก oversold zone ฉะนั้น ลุ้น TKS ดีดตัวจากแนวรับ เพื่อทดสอบแนวต้านกรอบบนที่ 11.80 บาท